CELEX: 62021CN0630
Language: et
Date: 2021-10-13 00:00:00
Title: Kohtuasi C-630/21: Eelotsusetaotlus, mille on esitanud Oberlandesgericht Stuttgart (Saksamaa) 13. oktoobril 2021 – O.K. versus Mercedes-Benz Bank AG

14.2.2022   
            
            
               ET
            
            
               Euroopa Liidu Teataja
            
            
               C 73/6
            
         
      Eelotsusetaotlus, mille on esitanud Oberlandesgericht Stuttgart (Saksamaa) 13. oktoobril 2021 – O.K. versus Mercedes-Benz Bank AG
      (Kohtuasi C-630/21)
      (2022/C 73/08)
      Kohtumenetluse keel: saksa
      
         Eelotsusetaotluse esitanud kohus
      
      Oberlandesgericht Stuttgart
      
         Põhikohtuasja pooled
      
      
         Hageja ja apellatsioonkaebuse esitaja: O.K.
      
         Kostja ja vastustaja apellatsioonimenetluses: Mercedes-Benz Bank AG
      
         Eelotsuse küsimused
      
      
                  1.
               
               
                  Kas direktiivi 2008/48 (1) artiklit 14 tuleb tõlgendada nii, et tarbija taganemisõigus lõpeb, kui mõlemad pooled on krediidilepingu täielikult täitnud?
               
            
                  2.
               
               
                  Juhul kui vastus küsimusele a on eitav:
                  Kas direktiivi 2008/48 artikliga 14 on vastuolus liikmesriigi õigusnormid, millest tulenevalt ei saa tarbija taganemisõigust enam kasutada, kui mõlemad pooled on krediidilepingu täielikult täitnud?
               
            
                  3.
               
               
                  Juhul kui vastus küsimusele a on eitav ja vastus küsimusele b on jaatav:
                  Kas direktiivi 2008/48 artikli 14 lõikega 3 on vastuolus liikmesriigi õigusnormid, mille kohaselt on tarbijal, kes on kasutanud direktiivi 2008/48 artikli 14 lõikes 1 sätestatud taganemisõigust, õigus nõuda krediidiandjalt selle tulu väljaandmist, mida krediidiandja on saanud tarbija poolt krediidiandjale kuni krediidilepingust taganemiseni tehtud maksetest?
               
            
         (1)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT 2008, L 133, lk 66).